Näkövammaisten kirjastoyhdistys ry
Toimintasuunnitelma vuodelle 2022

1. Toiminnan tarkoitus ja toimintamuodot Näkövammaisten kirjastoyhdistys ry:n tarkoitus on sääntöjensä mukaisesti edistää näkövammaisten kirjallisuusharrastusta, vaikuttaa näkövammaisten kirjastopalvelujen ja saavutettavan kirjallisuuden saatavuuteen, laatuun ja kehittämiseen sekä seurata tiedonvälitystekniikan kehittymistä. Yhdistys tekee yhteistyötä Näkövammaisten kirjaston sekä muiden toiminnan tarkoitusta edistävien tahojen kanssa. Lisäksi yhdistys tekee edunvalvontaa toimintansa tarkoituksen toteutumiseksi. Tarkoituksen toteuttamiseksi yhdistys: - järjestää kurssi- ja kerhotoimintaa - harjoittaa julkaisu- ja tiedotustoimintaa - tukee taloudellisesti näkövammaisten kirjallisuusharrastusta - tukee kirjastoalan tutkimusta ja koulutusta - tukee näkövammaisten kirjastopalvelujen ja saavutettavan kirjallisuuden saatavuutta sekä laatua edistävää toimintaa.
Toimintavuosi on yhdistyksen 133:s. Yhdistys on Näkövammaisten liiton (NKL) jäsen.

2. Vaikuttamistyö 2.1. Celia-kirjasto Yhdistys seuraa Celia-kirjaston toimintaa ja arvioi palvelujen toimivuutta näkövammaisten asiakkaiden kannalta. Vaikuttamistyön kohteena on ennen kaikkea meneillään oleva Celian toimintaa säätelevän lainsäädännön uudistus. Työtä tehdään yhdessä Näkövammaisten liiton, Näkövammaisten Kulttuuripalvelun ja Förbundet Finlands Svenska Synskadaden  kanssa. Yhdistyksellä on edustaja Celia-kirjaston johtokunnassa toimikaudella 2018-2022. 2.2. Kaupallinen äänikirjatarjonta Yhdistys jatkaa vaikuttamistyötä kaupallisten äänikirjapalveluiden saavutettavuuden parantamiseksi. Yhdistys on mukana Näkövammaisten Kulttuuripalvelun Laurin Kirja -äänikirjapalkinnon jakamisessa vuonna 2022 yhdessä Näkövammaisten Liiton kanssa. Palkinto jaetaan joka toinen vuosi suomalaisen kirjallisuuden päivänä 10. lokakuuta. 2.3. Mikropuhe -puhesyntetisaattorin uudistaminen Yhdistys on mukana näkövammaisten käyttämän Mikropuhe -puhesyntetisaattorin uudistamistyössä yhteistyössä Näkövammaisten liiton ja muiden toimijoiden kanssa. Yhdistys osallistuu ainakin Windows ja Linux -versioiden uudistamishankkeen rahoittamiseen. 2.4. Suomen Daisy-konsortio Daisy on saavutettava julkaisustandardi, jota kehitetään kansainvälisenä yhteistyönä. Suomen Daisy-konsortio (SDK) edistää Daisyn tunnettuutta ja kehitystä sekä tarjoaa kanavan uusimman kansainvälisen Daisy-tiedon saamiseksi. Yhdistys jatkaa konsortion jäsenenä.

3. Avustustoiminta ja yhteishankkeet 3.1. Apurahat ja avustukset
Yhdistyksen toimintaan kuuluu näkövammaisten kirjoittamisharrastusten ja julkaisutoiminnan tukeminen jakamalla hakemusten perusteella apurahoja sekä tarjoamalla taloudellista tukea kirjastoalan tutkimukseen ja koulutukseen. Apurahoista tiedotetaan näkövammaisyhteisön lehdissä ja verkossa. Hakijoille tarjotaan  yhdistyksen verkkosivuilla hakemista helpottava lomake.
Yhdistys tukee Näkövammaisten Kulttuuripalvelu ry:n toimintaa avustuksilla. Avustuksilla Näkövammaisten Kulttuuripalvelu muun muassa maksaa palkkioita Kajastus-lehteen kirjoittaville näkövammaisille, järjestää kirjailijavierailuja sekä tukee muuta kulttuuritoimintaa.
3.2. Yhteistyö näkövammaisyhteisön kanssa Yhdistys toimii yhteistyössä näkövammaisjärjestöjen kanssa kirjallisuuteen liittyvien kulttuuritapahtumien järjestämiseksi. Yhdistys tukee Näkövammaisten Kulttuuripalvelu ry:n ja muiden näkövammaisyhdistysten kirjallisuustoimintaa sekä työtä saavutettavuuden ja osallisuuden parantamiseksi.  Yhteistyötä tehdään myös Näkövammaisten liiton kanssa muun muassa vapaaehtoisskannaajien käyttämän jakelualustan kehittämistyössä.

4. Viestintä Viestinnän tarkoituksena on lisätä yhdistyksen tunnettuutta ja parantaa edellytyksiä näkövammaisten ihmisten tiedonsaantiin ja osallisuuteen. Yhdistys tiedottaa ajankohtaisista asioista verkkosivuillaan osoitteessa www.nky.fi

5. Hallinto 5.1. Hallitus ja toimikunnat
Yhdistyksen hallitukseen kuuluu puheenjohtaja ja kuusi varsinaista jäsentä, joista vuosittain on erovuorossa kolme. Hallitus voi asettaa tarpeen mukaan toimikuntia ja työryhmiä suunnittelemaan ja toteuttamaan toimintaa. 5.2. Talous Yhdistys rahoittaa toimintansa ensisijaisesti kassavaroilla ja sijoitusomaisuuden tuotoilla. Tilikauden 2022 talousarviossa varsinaisen toiminnan kulujäämäksi on arvioitu 103 400 euroksi (ed.v. 80 900 euroa). Kun nettotuotot on arvioitu 45 200 euroksi (65 100 euroa), kuluvan tilikauden alijäämäksi/rahoitusvajeeksi muodostuu 
58 200 euroa (-15 800 euroa).  

6. Vuoden 2022 tulostavoitteet 1. Celiaa koskeva lakiuudistus jatkuu vuoden 2022 aikana. Seurataan uudistustyötä tiiviisti ja osallistutaan vaikuttamistyöhön. 2. Tuetaan Celia-kirjaston henkilökunnan kokous- ja konferenssimatkoja osallistumalla niiden kustannuksiin siltä osin, kun koulutuksen ja konferenssien katsotaan palvelevan näkövammaisia asiakkaita. 3. Tuetaan Näkövammaisten Kulttuuripalvelu ry:n toimintaa. Avustuksilla maksetaan muun muassa palkkioita Kajastus-lehden näkövammaisille kirjoittajille sekä tuetaan kirjailijavierailutilaisuuksia.
4. Seurataan yhdessä Näkövammaisten kulttuuripalvelun ja Näkövammaisten liiton kanssa kaupallisten elektronisen ja äänikirjatuotannon saavutettavuutta ja laatua sekä osallistutaan kehitystyöhön esimerkiksi osallistumalla Laurin Kirja 
-äänikirjapalkinnon jakamiseen. 5. Osallistutaan Mikropuhe -puhesyntetisaattorin kehitystyöhön yhdessä Näkövammaisten liiton ja muiden toimijoiden kanssa.
6. Lisätään yhdistyksen avustustoiminnan näkyvyyttä kohderyhmän tavoittavilla kanavilla. 7. Lisätään yhdistyksen nettisivuille uutta sisältöä.   8. Julkaistaan kaksi jäsenkirjettä mustavalkoisena, pistekirjoituksella ja sähköisesti. 9. Tilikauden alijäämä/rahoitusvaje 58 200 euroa katetaan pankkitilin varoilla, osingoilla ja sijoitusomaisuuden myynnillä.